Toshkent hayvonot bog‘iga yangi silovsin, bo‘ri va Himolay ayiqlari keltirildi

Toshkent hayvonot bog‘i kolleksiyasi ushbu haftada Uzoq Sharqdagi Xabarovsk shahridan keltirilgan yangi jonivorlar bilan boyitildi, deb xabar bermoqda hayvonot bog‘i rasmiy sayti.

Ma’lum qilinishicha, bitta urg‘ochi silovsin, uchta bo‘ri hamda ikkita Himolay ayig‘i bolalari endilikda Toshkent hayvonot bog‘ida yashaydi.
Hayvonot bog‘i vakillari tashrifchilar yangi hayvonlarning qafaslariga ham sellofan paketlar, polietilen buyumlar va ularning sog‘lig‘iga zararli boshqa narsalarni uloqtirmasligiga umid bildirgan.